OORSIG: Grondhervorming gaan voort, sê Mabuza | Netwerk24
OORSIG: Grondhervorming gaan voort, sê Mabuza
Deur Philda Essop en Llewellyn Prince 20 Maart 2018 16:46
Adj.pres. David Mabuza antwoord vir die eerste keer mondelingse vrae in die Nasionale Vergadering. Hou Netwerk24 dop vir die verrigtinge.
20 Mrt. 16:44:01
Hy word luidkeels toegejuig deur ANC-LP's.
20 Mrt. 16:43:49
Mabuza se vraesessie is afgehandel.
20 Mrt. 16:43:22
Mabuza: Ek sien 'n skuif in ons denkwyse in die aard hoe ons die debat benader. Dit sê aan my dat julle landbou as 'n baie belangrike sektor geïdentifiseer het om die ekonomie te verbeter. Didiza sê dit is die einde van die vrae-en-antwoordsessie aan Mabuza.
20 Mrt. 16:42:28
Mabuza sê hy bespeur 'n skuif in die denke ten opsigte van die grondkwessie.
20 Mrt. 16:42:11
Mcebisi Filtane, 'n UDM-LP, wil weet wat is die tydsraamwerke om die lot van boere te verbeter.
20 Mrt. 16:41:35
Mabuza: Ons moet egter deur die staat ondersteun word omdat ons kos moet hê en die surplus kan uitvoer om 'n groter inkomste te kan kry. Omdat die land voedsel moet hê om te eet, terwyl die surplus uitgevoer sal word.
20 Mrt. 16:40:16
Mabuza: Al nege provinsies bied ondersteuning aan boere. Ons moet verseker dat die ondersteuning uitgebrei word om te verseker dat voorligtingbeamptes by hulle bly deur die stelsel. Die ondersteuning aan opkomende boere moet konstant volgehou word.
20 Mrt. 16:37:39
Mabuza: Nie alle afgevaardigdes op die ANC-konferensie het saamgestem dat grond sonder vergoeding onteien moet word nie. Maar die besluit is aan die einde geneem en ons almal, insluitend Hanekom, is verbind daartoe.
20 Mrt. 16:37:08
Mabuza sê almal het verskillende menings - maar alle ANC-lede is verbind tot die resolusie. Dit is 'n feit dat die grond teruggee moet word aan diegene wat grondloos is.